PARAISTEN KAUPUNKI

VANHUSNEUVOSTO 4/2023

**Aika: 5.9.2023 klo 10.30–11.45**

**Paikka: Ohjaamo, kaupungintalo**

Läsnä Nyberg Widar puheenjohtaja

Ahlsund Christina jäsen

 Ginman Leif jäsen

 Kronqvist-Sundström Clara jäsen

 Lindqvist Yngve jäsen

 Nyberg Johan jäsen

 Nymalm Elisabeth jäsen

 Planting Ann jäsen

 Salonen Markku varapuheenjohtaja

Åkerfelt Bertil jäsen

 Knuts Åsa sihteeri

 Baarman Linda viestintä- ja markkinointipäällikkö § 31

Könönen Enni markkinointiassistentti § 31

Poissa Brunnsberg Annika jäsen

§ 26 **Kokouksen avaaminen**

Puheenjohtaja avasi kokouksen klo 10.30.

§ 27 **Kokouksen laillisuus ja koolle kutsuminen**

 Puheenjohtaja totesi kokouksen laillisesti koolle kutsutuksi ja päätösvaltaiseksi.

§ 28 **Edellisen kokouksen pöytäkirjan tarkastaminen**

Edellisen kokouksen pöytäkirja tarkastettiin.

§ 29 **Kunta-alueiden terveiset**

Korppoon Kommunalgården on kaupungin myytävien kiinteistöjen listalla. Korppoolaiset vastustavat myyntiä, koska rakennusta tarvitaan erilaisiin tilaisuuksiin ja se on kaikkein soveltuvin tila ikääntyneiden kokoontumisille.

Jäsen Elisabeth Nymalm on ollut yhteydessä elinvoimapäällikkö Maria Leppäkariin Korppoon valtionperintöjen tiimoilta. Korppoo on aikaisemmin saanut yhden valtionperinnön ja vastikään toisen.

Pensionärsklubben Festingarna i Nagu -yhdistys ei ole tyytyväinen Grannaksen palveluasumisyksikön kehitykseen. Henkilöstöpula on tällä hetkellä valtava. Yhdistys aikoo olla yhteydessä Varhan päälliköihin. Myös neuvoston puheenjohtaja lupasi ottaa asian esille seuraavassa Varhan vanhusneuvoston kokouksessa.

Veteraaneilla on oikeus ilmaiseen siivoukseen, mutta sellaisen henkilön tavoittaminen, joka vastaa siivouksen järjestämisestä, voi olla vaikeaa. Välillä tarvitaan useita puheluita ennen kuin Varhasta tavoittaa oikean henkilön.

Paraisten keskustassa on nyt monta uutta tukevaa puistonpenkkiä. Vanhusneuvosto sai keväällä esittää ehdotuksensa penkkien sijoituspaikoiksi.

§ 30 **Muut asiat**

Eläkeläisiä kehotetaan liikkumaan, mutta neuvosto ei ole vielä kuullut sellaisesta liikuntaryhmästä, joka olisi järjestetty Voimaa vanhuuteen -hankkeen kautta.

Paraisten keilahalli lopettaa. Neuvosto toivoo nyt, että joku toinen yrittäjä voisi jatkaa toimintaa, koska hallissa käy useita eläkeläisryhmiä.

Vuonna 2022 Svenska pensionärsförbundet -liitto ja sen jäsenyhdistykset esittivät päättäjille ajatuksiaan tulevaisuudesta viestikapulan muodossa. Yhdistykset haluavat viestikapulan kautta tehdä liittoa näkyväksi ja vaikuttaa päättäjiin paikallisella, alueellisella ja kansallisella tasolla. Svenska pensionärsförbundet -liiton Turunmaan asiamies Mona Lehtonen esittelee viestikapulaa Varhan vanhusneuvostolle 7.9.

Liikenneturvallisuustyöryhmä, jossa Markku Salonen toimii vanhusneuvoston edustajana, kokoontuu syyskuun lopussa. Paraisilla on melko hyvä tilanne, mutta joitakin asioita on vielä parannettava.

Vanhusneuvosto suunnittelee kutsuvansa Kemiönsaaren vanhus- ja vammaisneuvoston vieraakseen marraskuun lopussa. Kutsumme samaan kokoukseen Paraisten vammaisneuvoston. Meidän on ensin sovittava neuvostoille sopivasta päivästä, minkä jälkeen kutsumme vieraaksi myös jonkun viranhaltijan. Suunnittelemme ajat, tarjoilun ja käsiteltävät asiat tarkemmin seuraavassa kokouksessa.

Kaupunginhallitus valitsee vanhusneuvostoon uudet jäsenet 2.10. Elisabeth Nymalm ja Christina Ahlsund ilmoittivat, etteivät he asetu ehdolle uudelle kaudelle.

§ 31 **Tiedotusystävällinen yhteiskunta, viestintä- ja markkinointipäällikkö Linda Baarman ja markkinointiassistentti Enni Könönen**

 Kaupunki on laatimassa viestintäsuunnitelmaa. Kaupungin on kuunneltava asukkaita sen suhteen, miten he haluavat kaupungin viestivän ulospäin, eli miten kaupunki voi tavoittaa mahdollisimman suuren joukon ihmisiä ja tiedottaa kaupungin palveluista, kun kaikilla ei ole tai kaikki eivät halua käyttää tietokoneita. Tätä varten on suunniteltu kysely +65-vuotiaille, ja kokouksessa käydään nyt läpi, pitäisikö kyselyyn lisätä jotain tai pitäisi siitä muuttaa jotain ennen kuin se valmistuu.

Neuvoston jäsenet saavat tehtäväksi ilmoittaa kyselyn täyttämisen tärkeydestä omissa eläkeläisyhdistyksissään. Kysely julkaistaan kaupungin kotisivuilla osoitteessa [www.parainen.fi](http://www.pargas.fi), ja se on saatavilla paperimuodossa aluekonttoreista ja kaupungintalon asiointipisteestä.

Keskustelun jälkeen neuvosto katsoo, että muun muassa seuraavat asiat ovat tärkeitä viestinnän toimivuuden kannalta:

* Nytt-tiedotuslehti on erittäin tärkeä tiedonlähde ja vieläpä ilmainen. Nytt-tiedostuslehteä saisi julkaista useamminkin.
* Kotisivujen päivittäminen
* Kunta-alueiden sivujen päivittäminen tiedotteilla ja tapahtumilla

§ 32 **Seuraava kokous**

 Seuraava kokous pidetään kaupungintalolla 17.10.

Parainen 5.9.2023

Widar Nyberg Åsa Knuts

puheenjohtaja sihteeri